رسمی سفر اوچون تورکیه‌یه گلن آذربایجان پرزیدنتی ایلهام علیئو، پرزیدنت رجب طیب اردوغان طرفین‌دن رسمی مراسیمله قارشیلانیب.
اردوغان علیئوی، پرزیدنت کومپلکسی‌نین آنا گیریش قاپیسیندا قارشیلادی.
ایکی لیدرین مراسیم ساحه‌سین‌دکی یئرلرینی قبول ائتدیک‌دن سونرا، 21 پاره توپ آتشی آلتیندا میللی مارش‌لار دؤیدولر.
مراسیمده، اورکستر تیمی طرفین‌دن ایلک دفعه "جان آذربایجان" ماهنی‌سی دا ایفا اولوندو.
تک بتک گؤروشمه و یوکسک سویه‌لی امکداش‌لیق شوراسی‌نین ایجلاسی ایله موقاویله‌لرین ایمضالانما مراسیمین‌دن سونرا اردوغان و علیئو بیرگه مطبوعات کونفرانسی کئچیریب.
پرزیدنت اردوغان، داها سونرا علیئو شرفینه رسمی سحر یئمگی وئره‌جک.
آذربایجاندا 11 آوریلده کئچیریلن سئچیم‌لرده پرزیدنت اولان علیئو ایلک خاریجی سیاحتینی تورکیه‌یه حیاتا کئچیریر.
سفر چرچیوه‌سین‌دکی گؤروشمه‌لرده آذربایجان ایله ایکیطرف‌لی موناسیبت‌لرین داها دا گوجلندیریلمه‌سی اوچون آتیلا‌جاق آددیم‌لار مذاکیره اولونا‌جاق، بؤلگه‌سل و اولوسلار آراسی آکتوال پروسه‌لره یؤنلیک فیکیر موبادیله‌سی آپاریلا‌جاق.
